《雪夜过严滩谒严子陵先生祠》
清代·成鹫

兴来借得剡溪棹，怀古长歌过富春。一夕星辰加腹客，半天风雪羡鱼人。

钓台自觉云台小，滩水宁知白水真。不用羊裘换蓑笠，狂奴游戏偶垂纶。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。